Lolland-Falsters Stifts-Tidende, 1837-09-01
En Mand, der kalder sig Blikkenslager af Profession, yttrer i et Brev til Fædrelandets Udgiver (indført i dette Blads Nr. 152) sin Forundring over den Seendrægtighed hvormed den printzlanske Sag fremmes. Det var i Begyndelsen af Aaret 1835 at Printzlaus Bedrageri blev opdaget; han blev arrestereret den 7de Februar 1835, og den 15de Juli 1837 er Dommen først afsagt i Hof- og Stads=Retten. Nu skal den nok som alle slige Sager til Høiesteret, saa at der vil hengaae endnu længere Tid inden Printzlau bliver straffet. Jeg skal sige dem, hedder det videre, hvorfor det især har været mig paafaldende. Da jeg ifjor ved Juletider var ude paa Landet for at besøge min gamle Moder, fortalte man mig, at en Karl, som tjente hos Naboens, og med hvem jeg havde leget som Dreng, var arresteret, fordi han havde stiaalet en Hest. Det hverken forundrede eller rørte mig meget, thi samme Karl havde altid været en meget maadelig Person. Men forleden Dag, da jeg netop havde et Ærinde udenfor Porten, mødte jeg ham med Jern og Benet i Compagnie med 5 andre Slaver og en Gefreiter. De kom fra Arbeide ved Fæstningsværkerne. Jeg nægter ikke, at det slog mig, og da jeg nu siden læste Bladet, hvori Printzlaus Sag staaer omtalt, kunde jeg ikke lade være at tænke paa ham, der for 3 Fjerdingaar, siden stial en Hest af knap 30 Rbd. Værdie og nu gaaer i Bolt og Jern medens han der for over 2 1/2 Aar. siden bedrog Landet for 70,000 Rbd., idetmindste endnu har det meget bedre. Den jevne Brevskriver kan ligesaalidet begribe Aarsagen til denne Forskjel mellem karacteriserede og simple Bedragere, som til at flere Amtsforvaltere og Toldembedsmænd (nomina sunt odiosa endnu ere frank og frie, og i det Høieste holde Qvarantaine enten hjemme eller i et Arresthuus, som da bliver meubleret for dem, og hvor de blive forede paa Landets Bekostning, uagtet deres Bedragerier og Kassemangler for længesiden ere opdagede. Han kan endeligen ikke troe, hvad man saa ofte paastaaer, at galante Folk, naar de begaae Kieltringstreger, have noget forud for gemeene Kieltringer, skjøndt der er megen Grund til at antage, at der gjøres Forskjel paa af hvad Stand en Kieltring er, da man aldrig har seet eller hørt, at een af de galante Folk der have været dømte til Fæstningsarbeide, er gaaet paa FæstningsArbeide som hans simple Staldbroder, der maaskee stial en Hest, medens hiin stial en Tønde Guld, for at kunne holde sig Vogn og Heste. Slutteligen beder Brevskriveren den bedre Underrettede om, at forklare ham og mange Flere hvad der forekommer ham ubegribeligt i et Land, hvor Kongen elsker Retfærdighed, hvor Domstolene ere bekjendte for deres Upartiskhed, og hvor det er erkjendt, at med Lov skal man Land bygge. (Udgiveren af Fædrelandet lover Svar paa dette Brev i næste Nummer.)Der har i disse Dage i Kjøbenhavn tildraget sig en meget sørgelig Begivenhed, idet nemlig en Underofficeer ved Prinds Christians Regiment, ved Navn Renard, har aflivet sig selv, som der siges af Fortvivlelse over en ham vederfaret Uret. Hvorvel vi ere i Besiddelse af en meget nøiagtig Beretning om Factum, ansee vi det dog for rigtigst at udsætte dets Meddelelse, indtil de Forhører, der nu optages i den Anledning, ere sluttede, da vi ere overbeviste om, at disses Udfald vil godtgjøre, at Ret og Retfærdighed er til for den Ringe, som for den Høie. Det skal ved den Leilighed være blevet yttret, at hvor en Underofficeer og en Oberstlieutenant have Strid med hinanden, der har den Sidste Ret som saadan, saa at der altsaa ikke kan være Tale om en Undersøgelse. Dersom Nogen offentlig vil vedkjende sig denne Sætning, ere vi overbeviste om, at den almindelige Jndignation med saadan Kraft vil reise sig imod ham, at han ikke vil kunne holde ud inden Kjøbenhavns Volde. (Kbhpst.)De fornemste Præmier ved Odense Væddeløbene den 24de og 25de dennes vandtes: i Løbet for 3 aarige Heste af Kammerjunker Sehested=Juels Hambletonian (400 Rbd.) og Hr. O. Petersens High lock (100 Rbd.); Prinds Christians Pokal af Petersens Herodia, i Fuldblodsløbet Hr. Volckers Arbaces (800 Rbd.); Kammerjunker Sehested=Juels Dronning Maria (300 Rbd.); i Producestakes, Kammerj. Sehested=Juels Samson (190 Specier); i Sweepstakes for Laarige Heste Grev F. v. Reventlows Victoria (100 Rbd. og 180 Spec.) Hs. Durchl. Hertugen af Augustenborgs brune Hingst efter Pandurangharry og Fanny (100 Rbd.); i Løb om en af en privat Forening af Embedsmænd og Borgere udsat Pokal vandtes denne af Grev v. Bernstorff-Gyldensteens Achilles; i Løbet for Heste af enhver Alder vandtes første Præmie(600 Rbd.) af O. Petersens Fortunata og anden Præmie (200 Rbd.) af Herocia. Det af Hs. K. H. Prindsesse Caroline Amalie og nogle af Provindsens Damer udsatte Thee=Sølvservice, vandtes af Hr. Volckers Arbaces ved at gaae Banen rundt, da de øvrige Concurrenter bleve trukne tilbage. Den af Hs. K. H. Prinds Frederik Carl Christian udsatte Pokal blev vunden af Fortunata. Ved Væddeløbene ved Slesvig vandt Hertugen, af Augustenborg circa 1000 Spec. og ved Wandsbeck 1200 Spec., foruden 2de Løb med Jndsats 50 og 40 Spec. J itzehoer Ugeblad fortæller en Reisende, at han paa sin Vei, med et bydende Holdt blev overfaldet af 2 Mænd i grønne Kjoler, idet de i det samme holdt deres Stokke for Hestene; og da han i Nærheden endnu fik Øie paa 2 med Sabler bevæbnede Mænd i blaae Jakker, troede han først at være overfaldet af Røvere, men erfarede af deres Forsikkringer, at de kuns vare – Toldbetiente. Han, som reiste med Kone og Børn, spørger: om General=Toldkammeret tillader Anholdelser paa denne Maade, og om man vel kan beregne Følgerne af saadan Skræk for Kone og Børn, Under den Storm, som har raset i disse Dage, er den store Vildmose i Vendsyssel, tilhørende Stamhuse Birkelse, kommen i Brand. Allerede i Onsdags Eftermiddag saae man i Aalborg Røgskyer drive med Vinden paa den ellers skyfri Himmel, og da det om Aftenen blev mørkt, viste Branden sig som et bølgende Jldhav af betydelig Udstrækning. Sandsynligviis vilde Jlden gribe meget om sig, da Alt hvad Mosen indeholder af Vegetation er ualmindeligt tørt iaar, og næppe vil den blive slukt for en stærk vedvarende Regn indfalder. (Aalb. Av.)